sagorsarker/bangla-wikipedia huggingface dataset:
সুজানা জাফর

সুমাইয়া জাফর সুজানা ( জন্ম: ২৫ সেপ্টেম্বর ১৯৮৬, ঢাকা) বাংলাদেশের একজন জনপ্রিয় মডেল ও অভিনেত্রী। ২০০১ সালে মডেলিং এর মাধ্যমে মিডিয়ায় পদার্পণ করেন। ২০০৩ সালে লাক্স সুন্দরী হন। ক্যারিয়ারের শুরু থেকে বেশ কিছু বিজ্ঞাপনে মডেল হিসেবে কাজ করেছেন। তিনি টিভি নাটকেও অভিনয় করেছেন।
২০০১ সালে সুজানা জাফর মডেল হিসেবে মিডিয়া জগতে যাত্রা শুরু করেছিলেন। ২০০৩ সালে তিনি লাক্স ফটোসুন্দরী খেতাব জিতেন।
তিনি ছয় পর্বের নাটক "লাইম অফ লাইফ" এ বিখ্যাত গায়ক শাফিন আহমেদের সাথে অভিনয় করেছিলেন। এছাড়াও তিনি বেশ কিছু টিভি নাটকে অভিনয় করেছেন।
তিনি তাহসানের গাওয়া ও ইমরানের সুর করা "কেউ না জানুক" গানে মডেল হিসেবে অভিনয় করে আলোচিত হন। এছাড়াও তিনি "তুমি আসবা নাকি" ও "আমী ছুঁয়ে দিলে" শিরোনামের দুইটি গানের মিউজিক ভিডিওতে মডেল হিসেবে অভিনয় করেছেন। তিনি তার প্রাক্তন স্বামী হৃদয় খানের গাওয়া "ভালো লাগে না" ও "আড়ালে" শিরোনামের দুইটি গানের মিউজিক ভিডিওতে অভিনয় করেছেন।
তিনি বর্তমানে সুজানাস ক্লসেট (Suzana’s Closet) নামে একটি কাপড় এর ব্যবসা করছেন এবং বিনোদন জগৎ এর বাহিরে আছেন । তিনি এক সাক্ষাৎকারে জানিয়েছেন তিনি আর মিডিয়াতে কাজ করবেন না ব্যবসা তার প্রধান পেশা হিসাবে বেছে নিয়েছেন ।
২০০৬ সালে ফয়সাল নামের এক ব্যবসায়ীকে বিয়ে করেন। কয়েকমাস পরই তার এ সংসার ভেঙে যায়। এরপর অনেকটা ব্যক্তিগত কারণে দীর্ঘ তিন বছর সরে দাঁড়ান মিডিয়া থেকে। এরপর দীর্ঘ দিন একাকিত্বের অবসান ঘটিয়ে সুজানা ২০১০ সালে জনপ্রিয় সঙ্গীত শিল্পী হৃদয় খান এর প্রেমে পড়েন। প্রায় তিন বছর প্রেম করার পর ২০১৪ সালের ১ আগস্ট দুজনে বিবাহ বন্ধনে আবদ্ধ হন। কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়। এটি ছিল সুজানার জীবনে দ্বিতীয় বার বিবাহ বিচ্ছেদের ঘটনা।
২০২৪ সালের অক্টোবরে তৃতীয়বার বিয়ের পিঁড়িতে বসেন সুজানা জাফর পাত্র জায়াদ সাইফ একজন ব্যবসায়ী, যিনি দুবাইয়ে বসবাস করেন।
সুজানার বাবা আবু জাফর ৩ জুলাই মারা যান। যমজ দুই বোন সুজানা আর রোকইয়া জাফর শুপ্রা, বড় ভাই নিপু , ছোট ভাই শিপু এবং মা আনোয়ারা বেগম- এই নিয়ে তাদের পরিবার।
ব্রুস ফ্রেঞ্চ

ব্রুস নিকোলাস ফ্রেঞ্চ (; জন্ম: ১৩ আগস্ট, ১৯৫৯) নটিংহ্যামশায়ারের মার্কেট ওয়ারসপ এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৮৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন ‘ফ্রগ’ ডাকনামে পরিচিত ব্রুস ফ্রেঞ্চ। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিং করেছেন তিনি।
তার ভাইপো জ্যাক বল ইংল্যান্ডের পক্ষে টেস্ট ক্রিকেটে অংশ নিয়েছিলেন। ১৯৭৬ থেকে ১৯৯৫ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছিলেন তিনি।
খেলোয়াড়ী জীবনের স্বর্ণালী সময়ে শীর্ষস্থানীয় উইকেট-রক্ষক হিসেবে পরিচিত ছিলেন। কিন্তু ব্যাটিংয়ে তেমন উন্নতি ঘটাতে পারেননি। বিখ্যাত ক্রিকেট লেখক কলিন বেটম্যান মন্তব্য করেন যে, উইকেট-রক্ষক হিসেবে ব্রুস ফ্রেঞ্চ তার দক্ষতার চূড়ান্ত পর্যায়ে উপনীত হয়েছিলেন।
১৯৮৬ সালে টেস্ট ক্রিকেটে অভিষেকের পূর্বেই দুইবার ইংল্যান্ড দলের সদস্যরূপে বহিঃবিশ্বে গমন করেছিলেন। তখন তিনি পল ডাউনটনের সহকারী হিসেবে দলে অন্তর্ভুক্ত হন। দলের নিয়মিত উইকেট-রক্ষক জ্যাক রাসেল আঙ্গুলে আঘাত পেলেই কেবল স্ট্যাম্পের পিছনে অবস্থান করার সুযোগ হয়েছিল ব্রুস ফ্রেঞ্চের।
সমগ্র খেলোয়াড়ী জীবনে ষোলটি টেস্ট ও তেরোটি একদিনের আন্তর্জাতিকে অংশগ্রহণের সুযোগ ঘটেছিল তার। ১৯ জুন, ১৯৮৬ তারিখে লিডসের হেডিংলিতে সফররত ভারতের বিপক্ষে টেস্ট ক্রিকেটে অভিষেক ঘটে ব্রুস ফ্রেঞ্চের। ১৯৮৬ সালে লর্ডসে অনুষ্ঠিত ইংল্যান্ড-নিউজিল্যান্ডের মধ্যকার টেস্টের প্রথম ইনিংসে উইকেট-রক্ষকের দায়িত্ব পালনকালে ব্রুস ফ্রেঞ্চ আহত হলে আরও তিনজন উইকেট-রক্ষক - বিল অ্যাথে, বব টেলর, ববি পার্কসকে দায়িত্বভার নিতে হয়েছিল।
১৯৮৭ সালে ব্যাট হাতে দূর্দান্ত সফলতা পান। ওল্ড ট্রাফোর্ডে সফররত পাকিস্তানের বিপক্ষে অনুষ্ঠিত টেস্টে ৫৯ রান তুলেছিলেন। বৃষ্টিবিঘ্নিত ঐ টেস্টটি অবশ্য ড্রয়ে পরিণত হয়েছিল। ১৯৮৮ সালে ওয়েলিংটনে স্বাগতিক নিউজিল্যান্ডের বিপক্ষে সর্বশেষ টেস্টে অংশ নিয়েছিলেন তিনি।
সর্বমোট ষোল টেস্টে অংশ নিয়ে ১৮.১১ গড়ে ৩০৯ রান করতে সক্ষম হয়েছিলেন তিনি। এ সময়ে ৩৮ ক্যাচ ও একটি স্ট্যাম্পিং করেন।
অংশগ্রহণকৃত সফরগুলোয় মিশ্র অভিজ্ঞতা অর্জন করেছেন। তন্মধ্যে কুকুরের কামড় খেয়েছেন, অনুশীলনকালে দর্শকের ছোড়া বলে আঘাত পেয়েছেন ও হোঁচট খেয়ে গাড়ীর নিচে চাপা পড়ে চিকিৎসার্থে হাসপাতালে যেতে হয়েছিল তাকে। এছাড়াও, পাকিস্তানে টেস্ট সফরকালীন জলে ডোবার হাত থেকে দুই কিশোরীকে উদ্ধারের মাধ্যমে জীবন রক্ষা করেছেন তিনি।
টেস্ট খেলা থেকে দূরে সরে আসার পর ১৯৯০ সালে দক্ষিণ আফ্রিকায় বিদ্রোহী দলের সাথে গমন করেছিলেন। এক পর্যায়ে ইংল্যান্ড ক্রিকেট দলের উইকেট-রক্ষণে প্রশিক্ষকের ভূমিকায় অবতীর্ণ হয়েছিলেন। ইংরেজ উইকেট-রক্ষক ম্যাট প্রায়রকে সহায়তার হাত প্রশস্ত করেছিলেন।
পর্বতারোহণ করতে বেশ ভালোবাসেন তিনি।
ভূত পুলিশ

ভূত পুলিশ ২০২১ সালের একটি ভৌতিক চলচ্চিত্র, কেন্দ্রীয় চরিত্রে অভিনয় করেছেন সাইফ আলি খান, অর্জুন কাপুর, জ্যাকলিন ফার্নান্দেজ ও যামী গৌতম। হিন্দি চলচ্চিত্রটি ফক্স স্টার স্টুডিওজের ব্যানারে পবন কিরপালানি কর্তৃক পরিচালিত হয়। চলচ্চিত্রটি ১০ সেপ্টেম্বর ২০২১-এ সালে মুক্তি পায়।
দাশনগর রেলওয়ে স্টেশন

দাশনগর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি দাশনগর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪ কি.মি. দূরে স্টেশনটি অবস্থিত।
দাশনগর রেলওয়ে স্টেশনটি পশ্চিমবঙ্গের দাশনগর এ অবস্থিত। স্টেশন কোড (ডিএসএনআর)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি টিকিয়াপাড়া এবং রামরাজাতলা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-আমতা লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
আমির সালমান শাহরুখ

আমির সালমান শাহরুখ ইকবাল সুলেমান পরিচালিত একটি হিন্দি হাস্যরসাত্মক চলচ্চিত্র। এই চলচ্চিত্রটিতে মুখ্য চরিত্র রাজু রাহিকোয়ার, সাগর পাণ্ডে ও দেবাশিষ ঘোষ অভিনয় করেছেন যাদের চেহারার সাথে যথাক্রমে শাহরুখ খান, সালমান খান ও আমির খানের চেহারার মিল রয়েছে।
তিনটি শিশু একই সময়ে জন্ম নেয়, যাদের চেহারা শাহরুখ খান, সালমান খান ও আমির খানের মত। এরপর এগিয়ে যায় চলচ্চিত্রটির গল্প।
সমুদ্র মন্দির

সমুদ্র মন্দির ত্রিনিদাদ ও টোবাগোর ওয়াটারলুতে অবস্থিত একটি হিন্দু তীর্থস্থান। শিবদাস সাধু, যিনি একজন ভারতীয় অভিবাসী, যিনি ভারত থেকে ত্রিনিদাদ এবং টোবাগোতে এসেছিলেন– এটি তার দ্বারা নির্মিত হয়েছিল। এটি মরিশাসের সাগর শিব মন্দিরের মতো।
এই মন্দিরে শিব, দুর্গা, গণেশ, হনুমান ও কৃষ্ণের প্রতিমা আছে।
এ মন্দিরে দীপাবলি, গণেশ চতুর্থী, ছট পূজা, মহা শিবরাত্রি, কার্তিক পূর্ণিমা, নবরাত্রি ও দোলযাত্রা পালন করা হয়।
যশোর সেনানিবাস

যশোর সেনানিবাস বাংলাদেশের যশোর শহরে অবস্থিত বাংলাদেশ সেনা বাহিনীর একটি সেনানিবাস। এখানে ৫৫ পদাতিক ডিভিশনের সদরদপ্তর অবস্থিত।এটি যশোর অঞ্চল তথা খুলনা বিভাগের প্রধান এরিয়া কমান্ড। এটি অত্র অঞ্চলের সব থেকে বড় সেনানিবাস।
আইজেনাখার ষ্ট্রাসে

আইজেনাখার ষ্ট্রাসে উ-বান স্টেশন জার্মানির বার্লিন শহরের পাতালরেল বা উ-বান ব্যবস্থার ৭ নং পথে (ইউ-৭) অবস্থিত একটি স্টেশন। আর জি রুমল্লার ১৯৭১ সালে উন্মুক্ত এই স্টেশনটি নির্মাণ করেন। এর প্রাচীর সবুজ অ্যাসবেস্টস সিমেন্ট প্যানেল দিয়ে আচ্ছাদিত। ট্যুরিঙেন অরণ্যের কাছাকাছি আইজেনাখ শহর, যাকে জার্মানির সবুজ হৃদয় বলা হয়। রুমল্লার এই স্টেশনের রং হিসাবে সবুজ পছন্দ করেছিলেন।এর পরবর্তী স্টেশন ক্লাইস্টপার্ক ।
শ্রী চৈতন্য সংঘ

শ্রী চৈতন্য সংঘ (হরে কৃষ্ণ ধর্মীয় সম্প্রদায়)এর প্রতিষ্ঠাতা স্বামী বি ভি ত্রিপুরারি ।যিনি অভয়চরণারবিন্দ ভক্তিবেদান্ত স্বামী প্রভুপাদও ভক্তি রক্ষক শ্রীধর দেব গোস্বামীর একজন ছাত্র। সংঘের (সম্প্রদায় বা আধ্যাত্মিক পরিবার) হাজার হাজার অনুসারী আছে সারা বিশ্বে। যারা স্বামী বি ভি ত্রিপুরারির ছাত্র।
শ্রী চৈতন্য সংঘ কেন্দ্র অডারের আশ্রম।এটি উত্তর ক্যালিফোর্নিয়ার রেডউড বনে, রেডউড-আচ্ছাদিত পর্বতশ্রেণীর শীর্ষস্থানে অবস্থিত। এখানে আসা অনুসারীদের আধ্যাত্মিক গুরুর সাহিত্য কর্মকে সাহায্য করার জন্য এই স্থান তৈরি করা হয়েছিল।
এই স্থানে প্রধান কমিউনিটি সাইটের সম্পাদকীয় বোর্ডও রয়েছে, যা গৌড়ীয় বেদান্তের দার্শনিক দিকগুলি ব্যাখ্যা করে এমন নিবন্ধগুলি প্রকাশ করে যা প্রায়ই অন্যান্য আধ্যাত্মিক ঐতিহ্য, দর্শন এবং বর্তমান সমস্যাগুলির আলোকপাত করে।
ক্লাইস্টপার্ক

ক্লাইস্টপার্ক ইউ ৭ লাইনের একটি বার্লিন উ-বান স্টেশন । স্টেশনটি সালে খোলে। স্থপতি জি রুমল্লার দ্বারা এটির ডিজাইন করা হয়েছিল ।এটি"বার্লিনার ভারকেহার্সবারেরি" (বার্লিন পরিবহন সংস্থা) এর প্রধান কার্যালয়ের কাছে অবস্থিত।পরবর্তী স্টেশনটি ইর্য়ক স্ট্রাসে (এস-বান লাইন এস ১, এস ২ ও এস ২৫এর সাথে সংযুক্ত )।
হুনজা জেলা

হুনজা জেলা () উত্তর পাকিস্তানের গিলগিত-বালতিস্থান প্রদেশের একটি জেলা। এই অঞ্চলটির আরো কিছু প্রশাসনিক ইউনিট বাড়ানোর জন্য ২০১৫ সালে হুনজা-নগর জেলাকে বিভাগ হিসেবে প্রতিষ্ঠিত করা হয়েছিল। করিমাবাদ হচ্ছে জেলাটি প্রশাসনিক কেন্দ্র।
হুনজা জেলা চীনের জিনজিয়াং প্রদেশের পার্শ্ববর্তী জেলার পাশাপাশি ভারতীয় উপমহাদেশের উত্তরাঞ্চলীয় অঞ্চলে অবস্থান করছে। এখানে ঐতিহাসিক কারাকোরাম পর্বত রয়েছে।
জেলাটি প্রশাসনিকভাবে একজন সহকারী-কমিশনার (ডিসি) এবং একজন সহকারী-অধস্তন কর্মকর্তা সার্বিকভাবে তত্ত্বাবধান করে থাকেন।
পুলিশের সুপারিনটেনডেন্ট (এসপি) এর নির্দেশের মাধ্যমে হুনজা পুলিশ পরিচালিত হয়।
একটি সিনেমার গল্প

একটি সিনেমার গল্প ২০১৮ সালের একটি বাংলাদেশি চলচ্চিত্র, যেটিতে মুখ্য ভূমিকায় অভিনয় করেছেন আরিফিন শুভ, আলমগীর ও ভারতীয় চলচ্চিত্র অভিনেত্রী ঋতুপর্ণা সেনগুপ্ত। অভিনেতা আলমগীর নিজেই চলচ্চিত্রটি প্রযোজনা করেছেন। চলচ্চিত্রটি ২০১৮ সালের ১৩ এপ্রিল মুক্তি পায়।
নগর জেলা

নগর জেলা () গিলগিত-বালতিস্তানে অবস্থিত একটি জেলা, যেটি পাকিস্তানের উত্তর-পূর্বাঞ্চলের অবস্থিত স্বায়ত্তশাসিত অঞ্চল। এই অঞ্চলটির আরো কিছু প্রশাসনিক ইউনিট বাড়ানোর জন্য ২০১৫ সালে হুনজা-নগর জেলাকে বিভাগ হিসেবে প্রতিষ্ঠিত করা হয়েছিল।
ঘাঞ্চি জেলা

ঘাঞ্চি জেলা () (বালতি: གངས་ཅེ) পাকিস্তান শাসিত গিলগিত-বালতিস্তানের একটি জেলা যা ভারত নিজেদের অংশ বলে দাবি করে । প্রদেশের সবথেকে পূর্বতম জেলা। ঐতিহাসিক খাপলু শহরটি প্রশাসনিক সদর দফতর হিসেবে পরিচালিত হয়, ঘাঞ্চি অসাধারন মনমুগ্ধকর দৃশ্যাবলী এবং উচ্চতর উচ্চতায় দৃশ্যমান দর্শনের জন্য একটি অন্যতম পর্যটন স্থল হিসাবে বিখ্যাত।
এটি গিলগিট-বালতিস্তানের পূর্বতম জেলা। এটি পাকিস্তানের অভ্যন্তরে শীতলতম স্থান কারণ এটি "তৃতীয় মেরু" তে অবস্থিত, শীতকালে তাপমাত্রা -২০ ডিগ্রি সেলসিয়াসের নিচে পৌঁছায়। খাপলু উপত্যকা এবং হুশে উপত্যকা মহান বালতোরো মুজতাগের প্রবেশদ্বার গঠন করে। সামগ্রিকভাবে জেলার অর্ধেকেরও কম এলাকা বন দ্বারা আচ্ছাদিত, এবং একটি বড় অংশ স্থায়ীভাবে তুষারে আচ্ছাদিত। 
আয়তনে এটি প্রদেশটির চতুর্থ বৃহত্তম জেলা। 
জেলার জনসংখ্যা প্রায় ১,৮০,০০০। 
ঘাঞ্চিতে বসবাসরত বেশিরভাগ লোক নূরবকশিয়া সুফি ইসলামের অন্তর্গত (৯০%), বাকি ১০% শিয়া ও সুন্নি মুসলমান। স্থানীয়ভাবে 'বোভা' নামে পরিচিত একজন ধর্মীয় নেতা সমাজে খুব গুরুত্বপূর্ণ হিসেবে বিবেচিত।
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৫৪তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৯৮তম স্থান দখল করে আছে।
ঘাঞ্চে দেখার জন্য বিখ্যাত স্থানগুলি হ'ল:
মিশন এক্সট্রিম

মিশন এক্সট্রিম হলো ২০২১ সালে মুক্তিপ্রাপ্ত একটি বাংলাদেশি চলচ্চিত্র। এটি কপ ক্রিয়েশন ও মাইম মাল্টিমিডিয়া প্রযোজনায় পরিচালনা করেছেন সানি সানোয়ার ও ফয়সাল আহমেদ। প্রধান চরিত্রে অভিনয় করেছেন আরিফিন শুভ, ঐশী, তাসকিন রহমান, সাদিয়া নাবিলা ও সুমিত সেনগুপ্ত । চলচ্চিত্রটির মাধ্যমে মিস বাংলাদেশ জান্নাতুল ফেরদৌস ঐশীর চলচ্চিত্রাঙ্গনে অভিষেক ঘটে। ২০২০ সালের ঈদুল ফিতরে মুক্তি পাওয়ার কথা থাকলেও কো ও ড-১৯ মহামারিছিয়ে যায়। পরে এটি ২০২১ সালের ৩ ডিসেম্বর প্রেক্ষাগৃহে মুক্তি পায়।
"ঢাকা অ্যাটাক" (২০১৭)-এর ব্যাপক সাফল্যের পর ২০১৮ সালের ডিসেম্বর মাসে সানী সানোয়ার পুলিশি ঘরনার অ্যাকশন থ্রিলার নির্মাণের কথা সংবাদমাধ্যমকে জানান। তিনি আরো জানান যে, চলচ্চিত্রটির মুখ্য ভূমিকায় অভিনয় করবেন আরেফিন শুভ এবং চলচ্চিত্রটির চিত্রগ্রহণ ২০১৯ সালের মার্চ মাস থেকে শুরু হবে। এরপর চলচ্চিত্রটিতে অভিনয়ের জন্য একে একে যুক্ত হন জান্নাতুল ফেরদৌস ঐশী, এবিএম সুমন, তাসকিন রহমান, সাদিয়া আন্দালিব নাবিলাসহ আরো অনেকে।
২০১৯ সালের ১৯ মার্চ থেকে ঢাকার বিভিন্ন স্থানে চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ ২৪ এপ্রিল পর্যন্ত চলে। এরপর দুবাইয়ে ১৪ মে থেকে ১৮ মে চলচ্চিত্রটির চিত্রগ্রহণ অনুষ্ঠিত হয়।
খার্মাঙ্গ জেলা

খার্মাঙ্গ জেলা পাকিস্তান শাসিত গিলগিত-বালতিস্তানের একটি জেলা। পাকিস্তানের একটি রাজনৈতিক উপ-বিভাগ। এটি বালিস্তানের অংশ এবং বর্তমানে পাকিস্তানের গিলগিত-বালিস্তান অঞ্চলের দশটি জেলার একটি। মেহদিবাদ খার্মাঙ্গ জেলার রাজধানী। 
ভৌগোলিক অবস্থান অনুযায়ী জেলাটির দক্ষিণে জম্মু ও কাশ্মিরের কারগিল জেলা, উত্তর-পূর্বে জিবি এর ঘাঞ্চি জেলা, উত্তরে জিবি এর স্কার্দু জেলা এবং পশ্চিমে জিবি এর অ্যাস্তর জেলার সীমানা ঘিরে রেখেছে।
মেহদিয়াবাদ খার্মাঙ্গ জেলার বৃহত্তম গ্রাম। এখানে ২০০০ এরও বেশি ঘরবাড়ি এবং ৫০০০ জনেরও বেশি জনসংখ্যার মালিকানাধীন খার্মাঙ্গ অঞ্চলে অবস্থিত। এর মধ্যে সারলিং, বেদং, পান্ডা, মনজং ও সোরাজ বাগসহ অনেক ছোট গ্রাম রয়েছে। 
ময়ূর্দু খার্মাংয়ে একাধিক সরকারী এবং ওরিভেট সংস্থা স্কুল রয়েছে যার মধ্যে রয়েছে মধ্য বিদ্যালয় ময়ুর্দু, উচ্চ মাধ্যমিক বিদ্যালয় ময়ূর্দু 
খার্মাঙ্গ জেলায় অনেকগুলি পর্যটন কেন্দ্র রয়েছে; যার মধ্যে উল্লেখযোগ্য: মন্থোখা জলপ্রপাত, খামোশ জলপ্রপাত, খার্মাঙ্গ খাস দুর্গ। যেখানে প্রতিদিন বিপুল সংখ্যক স্থানীয় ও বিদেশী পর্যটক পরিদর্শন করে থাকে। 
ওল্ডিং, সিন্ধু নদী উপত্যকার একটি গ্রাম। গ্রামটি সমুদ্রপৃষ্ঠ থেকে 8,676 ফুট (2,644 মিটার) উপরে। এটি ভারত-পাকিস্তান সীমান্ত (এলওসি) এর নিকটে এবং কার্গিল হয়ে বালতিস্তান ও লাদাখের মধ্যে ঐতিহ্যবাহী বাণিজ্য রুটে অবস্থিত।
গোল ২: লিভিং দ্য ড্রিম

গোল ২:লিভিং দ্য ড্রিম ফুটবল-বিষয়ক চলচ্চিত্র গোল! এর দ্বিতীয় কিস্তি।এটি পরিচালনা করেন জাউমে কালেক্ত-সেরা। ছবিটি যুক্তরাজ্যে ৯ ফেব্রুয়ারি ২০০৭ এবং ২৭ আগস্ট ২০০৮ সালে যুক্তরাষ্ট্রে মুক্তি পায়।
অনেক সাবেক ও বর্তমান রিয়াল মাদ্রিদ খেলোয়াড়,ক্লাব সভাপতি ও প্রতিপক্ষ খেলোয়াড় নিজেদের চরিত্রে অভিনয় করেছে।
কাজী আবদুল আলীম

কাজী আবদুল আলীম (৩১ ডিসেম্বর ১৯৩৩ - ২৫ আগস্ট ২০০৭) ছিলেন একজন বাংলাদেশী ক্রীড়াবিদ এবং ক্রীড়া সংগঠক। ১৯৪৮ থেকে ১৯৫৬ সাল পর্যন্ত তিনি ধারাবাহিকভাবে নয় বছর প্রাদেশিক অ্যাথলেটিক্স চ্যাম্পিয়নশিপ জিতেন এবং ১৯৫০ থেকে ১৯৫৬ সাল পর্যন্ত সাত বছর ধরে ঢাকা বিশ্ববিদ্যালয়ের "সলিমুল্লাহ মুসলিম হল এ্যাথলেটিএক্সে" চ্যাম্পিয়ন ছিলেন। তিনি ১৯৯৩ সালে ক্রীড়ায় অবদানের জন্য বাংলাদেশ সরকার কর্তৃক 'স্বাধীনতা দিবস পুরস্কার' লাভ করেন।
কাজী আবদুল আলীম ১৯৩৩ সালে পুরনো ঢাকার রোকনপুরের জন্মগ্রহণ করেন। তার পিতার নাম কাজী আবদুল মতিন ও মাতার নাম মাকসুদা বেগম। পাঁচ ভাই ও ছয় বোন এবং পিতার দ্বিতীয় স্ত্রীর এক পুত্র সন্তান এবং চার কন্যা সন্তান হওয়ায় কাজী আবদুল আলীমের ভাই-বোনের সংখ্যা পনেরো জন। তিনি সেইন্ট গ্রেগরী উচ্চ বিদ্যালয় এবং কে. এল. জুবিলি বিদ্যালয়ে পড়েছেন, তারপর ১৯৪৭ সালে ঢাকা কলেজিয়েট স্কুল থেকে ম্যাট্রিকুলেশ পরীক্ষায় উর্ত্তীর্ণ হন। তিনি জগন্নাথ কলেজ থেকে মাধ্যমিক পরীক্ষায় উত্তীর্ণ হন। ১৯৪৯ সালে তিনি ঢাকা বিশ্ববিদ্যালয়ে স্নাতক ডিগ্রি অর্জনের জন্য ভর্তি হন। এখান থেকে তিনি ১৯৫৪ সালে আন্তর্জাতিক সম্পর্ক বিভাগে স্নাতক এবং ১৯৫৬ সালে ইতিহাসে স্নাতকোত্তর ডিগ্রী লাভ করেন। ১৯৫৬ সালে, তিনি শারীরিক শিক্ষায় স্নাতক ডিগ্রী অর্জনের জন্য অরেগন বিশ্ববিদ্যালয়ে যান, এই জন্য এশিয়া ফাউন্ডেশন তাকে বৃত্তি প্রদান করে।
কাজী আবদুল আলীম ১৯৫১ সালে পোলভল্টে পাকিস্তানের জাতীয় রেকর্ড ভাঙ্গেন। তিনি ১৯৫০ সাল থেকে ১৯৫৬ সাল পর্যন্ত প্রাদেশিক প্রতিযোগিতায় ঢাকা বিশ্ববিদ্যালয় অ্যাথলেটিক দলেন অধিনায়ক ছিলেন এবং ১৯৫৫ ও ১৯৫৬ সালে অনুষ্ঠিত জাতীয় ক্রীড়া প্রতিযোগিতায় পূর্বপাকিস্তান দলের অধিনায়ক ছিলেন।
আলীম একজন পেশাদার ক্রীড়াবিদ প্রশিক্ষক হিসাবে তার কর্মজীবন শুরু করেন। তিনি ১৯৫৬-১৯৫৯ সালে পাকিস্তান অলিম্পিকের পূর্ব পাকিস্তানের জন্য ক্রীড়া প্রশিক্ষক হিসেবে নিযুক্ত হন। ১৯৫৮ থেকে ১৯৬২ সাল পর্যন্ত পাকিস্তান অলিম্পিক অ্যাসোসিয়েশন তাকে জাতীয় প্রশিক্ষক হিসেবে নিয়োগ দেয়। ১৯৬২ থেকে ১৯৬৫ সাল পর্যন্ত তিনি ময়মনসিংহ কৃষি বিশ্ববিদ্যালয়ে (পরবর্তীকালে বাংলাদেশ কৃষি বিশ্ববিদ্যালয়) শারীরিক শিক্ষার শিক্ষক হিসেবে কাজ করেন। তিনি ১৯৬২ থেকে ১৯৬৭ সাল পর্যন্ত সাবেক পূর্ব পাকিস্তান দলের ব্যবস্থাপক এবং প্রশিক্ষক ছিলেন। তিনি ১৯৬৫ থেকে ফেব্রুয়ারি ১৯৭৪ সাল পর্যন্ত তিনি জাতীয় ক্রীড়া প্রশিক্ষণ ও প্রশিক্ষক কেন্দ্রের পরিচালক ছিলেন। ১৯৭০ সালে তিনি প্রাদেশিক ক্রীড়ানুষ্ঠানের সংগঠক ছিলেন ও করাচিতে অনুষ্ঠিত জাতীয় ক্রীড়া প্রতিযোগিতায় পূর্ব পাকিস্তান দলের ব্যবস্থাপক ছিলেন। একই বছর তিনি এডিনবার্গে অনুষ্ঠিত ব্রিটিশ কমনওয়েলথ গেমসে পাকিস্তান এ্যাথলেটিকস দলের সহযোগী ব্যবস্থাপক হিসেবে দায়িত্ব পালন করেন।
১৯৭৪ সালে তাকে সরকারী শারীরিক শিক্ষা কলেজ, ঢাকার অধ্যক্ষ নিযুক্ত করা হয়। তিনি ১৯৮২-১৯৮৯ সময়কালে এই কলেজে আবার কাজ করেছিলেন। ১৯৭৯ সালে, তিনি বাংলাদেশ ইনস্টিটিউট অব স্পোর্টসের (পরে যা বাংলাদেশ ক্রীড়া শিক্ষা প্রতিষ্ঠান হয়) প্রতিষ্ঠাতা পরিচালক হিসেবে কাজ করেন। ১৯৯৪ সালে তিনি হিরোশিমায় অনুষ্ঠিত এশিয়ান গেমস এবং ঢাকায় অনুষ্ঠিত সাফ গেমসে বাংলাদেশ দলের উপ-প্রধান দলনেতার দায়িত্ব পালন করেন।
আলীম ৪৩টি বই লিখেছেন যার মধ্যে ১৮টি শারীরিক শিক্ষার উপর লিখেছেন।
১৯৬১ সালে তিনি কাজী সেলিমাকে বিয়ে করেন। তাদের তিন পুত্র রয়েছে।
তিনি ২৫ আগস্ট ২০০৭ সালে ঢাকায় ট্রমা সেন্টারে অপারেশন থিয়েটারে হৃদযন্ত্রের ক্রিয়া বন্ধ হয়ে মৃত্যুবরণ করেন।
ইমতু রাতিশ

ইমতু রাতিশ একজন বাংলাদেশি মডেল, অভিনেতা ও উপস্থাপক। তিনি টিভি নাটক, বিজ্ঞাপনচিত্রে অভিনয়ের পাশাপাশি "যৈবতী কন্যার মন", "আবার বসন্ত" ও "পার্টনার" চলচ্চিত্রে অভিনয় করেছেন।
তিনি তিনি ১৯৮৭ সালের ৬ ফেব্রুয়ারিতে বাংলাদেশের চট্টগ্রামে জন্মগ্রহণ করেন।
২০০৫ সালে মডেলিংয়ের মাধ্যমে ইমতু রাতিশ মিডিয়া জগতে আত্মপ্রকাশ করেন। তিনি একুশে টিভির বিশেষ অনুষ্ঠান "ইফতার হাট" উপস্থাপনা করেন। এছাড়াও বিভিন্ন ধরনের বিজ্ঞাপন এবং মিউজিক ভিডিওতে নিয়মিত। তিনি বাংলাদেশি আইডলের উপস্থাপক ছিলেন। মালয়েশিয়ায় এবং নেপাল সরকারের কাছ থেকে রাষ্ট্রীয় আমন্ত্রণ পেয়ে সেদেশের অনুষ্ঠানে অংশ নিয়েছিলেন। ২০১৬ সালে সরকারি অনুদানপ্রাপ্ত চলচ্চিত্র "যৈবতী কইন্যার মন" এ অভিনয়ের মাধ্যমে তার বড় পর্দায় অভিষেক ঘটে। ২০১৯ সালে তিনি অনন্য মামুন পরিচালিত "আবার বসন্ত" তে অভিনয়ের জন্য চুক্তিবদ্ধ হন। এছাড়াও তিনি নেটফ্লিক্সের ওয়েব সিরিজ "টিং টং" এ অভিনয় করেন। তিনি বহু টিভি নাটক ও কিছু ওয়েব সিরিজে অভিনয় করেন।
পারাপার

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে পারাপার ৪র্থ।
পারাপার বইটি ১৯৯৪ সালে প্রথম পরবর্তীতে ২০০৫ সালে অন্যপ্রকাশ থেকে বইটি বের হয়।
হিমুকে ইয়াকুব আলী নামে এক বড়লোক খোজ করেন।যার ব্লাড ক্যানসার ছিল।
তাকে কিছুদিন পরপর রক্ত পরিবর্তন করতে
হতো।তিনি স্বপ্নে তার মৃত স্ত্রীকে দেখতেন, 
তার মৃত স্ত্রী তাকে স্বপ্নে বলে,তাকে যদি কোন নিষ্পাপ পবিত্র মানুষের রক্ত দেওয়া যায় তবে তিনি পুরোপুরি সুস্থ হয়ে যাবে।
হিমু তার জন্যে পবিত্র মানুষ খুঁজে বেড়ায়।
হিমুর হাতে কয়েকটি নীলপদ্ম

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর হাতে কয়েকটি নীলপদ্ম ৬ষ্ঠ।
হিমুর হাতে কয়েকটি নীলপদ্ম বইটি ১৯৯৬ সালে দিব্যপ্রকাশ থেকে বইটি বের হয়।
হিমুর হাতে নীল পদ্মের অর্থ সম্পর্কে বিভিন্ন ব্যাখ্যা রয়েছে। কিছু লোক মনে করে যে এটি প্রতীক যে হিমু সর্বদা ভালবাসা এবং সৌন্দর্যের সন্ধানে রয়েছে। অন্যরা মনে করে যে এটি প্রতীক যে হিমু তার জীবনের লক্ষ্য এবং উদ্দেশ্য খুঁজছেন।
হিমুর হাতে নীল পদ্মের একটি অন্তর্নিহিত অর্থও রয়েছে। নীল পদ্ম হল একটি অতি বিরল ফুল যা সাধারণত গভীর জলে পাওয়া যায়। এটি প্রায়শই স্বর্গ এবং ঈশ্বরের সাথে যুক্ত থাকে। হিমুর হাতে নীল পদ্ম প্রতীক যে তিনি একটি উচ্চতর উদ্দেশ্য এবং উদ্দেশ্য নিয়ে যাত্রা করছেন।
হিমুর মধ্যদুপুর

হিমুর মধ্যদুপুর নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম একটি উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর মধ্যদুপুর ১৯তম।
হিমুর মধ্যদুপুর বইটি ২০০৯ সালের বইমেলায় অন্যপ্রকাশ থেকে বইটি বের হয়।
হিমু এবং হার্ভার্ড Ph.D. বল্টুভাই

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু এবং হার্ভার্ড Ph.D. বল্টুভাই ২৪তম।
হিমু এবং হার্ভার্ড Ph.D. বল্টুভাই বইটি ২০১১ সালে অন্যপ্রকাশ থেকে বইটি বের হয়। এটিই হিমু সিরিজের শেষ উপন্যাস।
আলতা বানু

আলতা বানু অরুণ চৌধুরী পরিচালিত ২০১৮ সালের বাংলাদেশি চলচ্চিত্র যেটিতে প্রধান ভূমিকায় অভিনয় করেছেন জাকিয়া বারী মম, আনিসুর রহমান মিলন ও ফারজানা রিক্তা। ফরিদুর রেজা সাগরের একই নামের গল্পের উপর ভিত্তি করে চলচ্চিত্রটির চিত্রনাট্য লিখেছেন বৃন্দাবন দাস। ২০১৭ সালের জুলাই মাস থেকে মানিকগঞ্জের ঘিওর উপজেলার কালীগঙ্গা নদীর তীরে এবং কুমিল্লার গোমতী নদীর তীরে "আলতা বানু" র চিত্রগ্রহণ অনুষ্ঠিত হয়েছিল। এটি ২০১৮ সালের ২০ এপ্রিল বাংলাদেশের পাঁচটি প্রেক্ষাগৃহে মুক্তি পেয়েছিল।
স্বল্প বাজেটে ভালো গল্পের চলচ্চিত্র বানানোর জন্য চলচ্চিত্রটি প্রশংসিত হয়। দীপংকর দীপন চলচ্চিত্রটির উচ্ছ্বসিত প্রশংসা করে চলচ্চিত্রটিকে 'আজকের দিনের শেষের কবিতা' বলে অভিহিত করেন।
কূটাভাস (সাহিত্য)

সাহিত্যে কূটাভাস বা প্যারাডক্স (, ) হলো আকর্ষণীয় উপস্থাপন অথবা অপ্রত্যাশিত অন্তদৃষ্টির স্বার্থে ধারণাসমূহের বিপরীতমুখী রসায়ন। সাহিত্য রচনার একটি পদ্ধতি হিসেবে ও আপাতদৃষ্টিতে পরস্পরবিরোধী বিবৃতিসমূহ পরীক্ষা ও তাদের উপস্থিতির প্রকাশে এটি ব্যবহৃত হয়। 
সাহিত্য অথবা বাগ্মিতাসংক্রান্ত কূটাভাসসমূহের প্রচুর দেখা মিলে অস্কার ওয়াইল্ড ও জি.কে. চেস্টারটনের লেখায়। অধিকাংশ সাহিত্যেই পরিস্থিতি কূটাভাস দেখা যায়; রেবেলায়স, বোর্হেস, চেস্টারটনদের বলা হয়ে থাকে এ পরিস্থিতি ও বাগ্মিতাসংক্রান্ত কুটাভাসের ওস্তাদ। ওয়াইল্ডের “I can resist anything except temptation” এবং চেস্টারটনের “Spies do not look like spies” বাগ্মিতাসংক্রান্ত কূটাভাসের উদাহরণ। আরও পেছনে গেলে, “though this be madness, yet there is method in't" পোলৌনিয়াসের এ উপলব্ধিও অন্য একটা উদাহরণ। অযৌক্তিক ও রূপকশোভিত বিবৃতিও কূটাভাস হতে পারে, উদাহরণস্বরূপ: "The pike flew to the tree to sing." আক্ষরিক অর্থে এটি অযৌক্তিক হলেও এ রূপকের ব্যাখ্যা হতে পারে অনেককিছু।
বেলিজে ইসলাম

দক্ষিণ আমেরিকার রাষ্ট্র বেলিজে ইসলাম ধর্মাবলম্বীরা দেশটির অন্যতম ধর্মীয় সংখ্যালঘু সম্প্রদায়। মুসলমানরা দেশটির মোট জনসংখ্যার ০.২%। পরিসংখ্যান অনুসারে, দেশটিতে পাঁচ শতাধিক মুসলমানের বাস। দেশটির মুসলমানদের অধিকাংশই আফ্রিকান বংশোদ্ভূত।
দেশটির মুসলিম সম্প্রদায়ের প্রধান সংগঠনের নাম ইসলামিক মিশন অব বেলিজ (আইএমবি)। ১৯৭৮ সালের সংগঠনটি দেশটির সরকারের নিকট হতে স্বীকৃতি লাভ করে। সংগঠনটির সদরদপ্তর দেশটির সর্ববৃহৎ শহর ও দেশটির সাবেক রাজধানী বেলিজ সিটিতে অবস্থিত। এছাড়াও, ২০১৩ সাল থেকে দেশটিতে আহ্‌মদীয়াদের উপস্থিতি লক্ষ করা যায়। বেলিজে তাদের সংখ্যা প্রায় দেড়শ।
মিথ্যাবাদী কূটাভাস

দর্শন ও যুক্তিবিদ্যায়, ধ্রুপদী মিথ্যাবাদী কূটাভাস বা লায়ার্স প্যারাডক্স () হলো মিথ্যাবাদী কর্তৃক তার মিথ্যা বলার স্বীকারোক্তি: এখানে, মিথ্যাবাদী বললো যে, “আমি মিথ্যা বলছি”। যদি মিথ্যাবাদী সত্যিকার অর্থেই মিথ্যা বলে থাকেন, তাহলে সে সত্য বলছে, যার মানে হচ্ছে সে মিথ্যা বলছে। যদি মিথ্যাবাদী মিথ্যাই বলে থাকে, তাহলে মিথ্যাবাদী আসলে সত্য বলছে, যার মানে হচ্ছে মিথ্যাবাদী মিথ্যা বলছে।
আহা রে

আহা রে ২০১৯ সালের একটি বাংলা চলচ্চিত্র, যেটি পরিচালনা করেছেন রঞ্জন ঘোষ। সমালোচকেরা এটিকে ভারতীয় বাংলা চলচ্চিত্রাঙ্গনের এই দশকের সেরা প্রেম বিষয়ক চলচ্চিত্র বলে অভিহিত করেছেন। এটি "হৃদমাঝারে" এবং "রং বেরঙের কড়ি" পর রঞ্জন ঘোষের তৃতীয় চপচ্চিত্র। চলচ্চিত্রটিতে অভিনয় করেছেন আরেফিন শুভ, ঋতুপর্ণা সেনগুপ্ত, অমৃতা চট্টোপাধ্যায়, পরাণ বন্দ্যোপাধ্যায়, দীপঙ্কর দে সহ আরো অনেকে। চলচ্চিত্রটি 'ভাবনা-আজ-ও-কাল' এর ব্যানারে নির্মিত হয়।
ফারহাজ চৌধুরী (আরেফিন শুভ), যে ঢাকার এক শীর্ষস্থানীয় শেফ, কলকাতায় এসে পরিচয় ঘটে বসুন্ধরার (ঋতুপর্ণা সেনগুপ্ত) সাথে, যে কলকাতার হোম ক্যাটারিং সার্ভিসের সাথে সংযুক্ত। এরপর এগিয়ে যায় চলচ্চিত্রের গল্প।
চলচ্চিত্রটির চিত্রগ্রহণ ২০১৮ সালের মাঝামাঝি সময়ে কলকাতায় শুরু হয়। চলচ্চিত্রটিতে কস্টিউম ডিজাইনার হিসেবে যুক্ত ছিলেন শ্রেয়াসী বোস। ঋতুপর্ণা সেনগুপ্তর মেকাপ আর্টিস্ট হিসেবে কাজ করেছেন অনুপ মালাকার, মালতী দাস ও সন্ধ্যা পোদ্দার। আরেফিন শুভর মেকাপ আর্টিস্ট হিসেবে কাজ করেছেন সুমন সাহা। কিশোর দাস অন্যান্য অভিনয়শিল্পীদের মেকাপ আর্টিস্ট হিসেবে কাজ করেছেন।
চলচ্চিত্রটির সঙ্গীত পরিচালনার দায়িত্বে ছিলেন স্যাভি।
চলচ্চিত্রটি ২০১৯ সালের ২২ ফেব্রুয়ারি পশ্চিমবঙ্গের বিভিন্ন প্রেক্ষাগৃহে মুক্তি পায়।
শাইগার জেলা

শাইগার জেলা, গিলগিত বালিস্তান প্রদেশের একটি রাজনৈতিক উপ-বিভাগ। এটি বালিস্তানের অংশ এবং বর্তমানে পাকিস্তানের গিলগিত-বালিস্তান অঞ্চলের ১০টি জেলার মধ্যে অন্যতম একটি জেলা। ভৌগোলিক অবস্থান অনুযায়ী জেলাটির দক্ষিণে ও দক্ষিণ-পশ্চিমে স্কার্দু জেলা, পূর্বে ঘাঞ্চি জেলা, উত্তরে জিনজিয়াং (চীন), উত্তর-পশ্চিমে হুনজা নগর ও গিলগিত জেলা অবস্থিত। ২০১৫ সালে এই জেলা গঠন করা হয়েছিল, যদিও এর আগে এটি স্কার্দু জেলার অংশ ছিল।.
শাইগার শহর হচ্ছে শাইগার জেলার রাজধানী শহর। শাইগার শহর থেকে প্রায় ৩০ কিমি দুরত্বে শাইগার শহর অবস্থান করছে। বিশ্বের দ্বিতীয় সর্বোচ্চ শিখর কে -২ শাইগার অঞ্চলে অবস্থিত।
স্কার্দু জেলা

স্কার্দু জেলা () বালিস্তানের একটি অন্যতম অংশ এবং বর্তমানে পাকিস্তানের গিলগিত-বালতিস্তান অঞ্চলের দশটি জেলার মধ্যে একটি জেলা। ভৌগোলিক অবস্থান অনুযায়ী জেলাটির দক্ষিণ-পূর্ব দিকে ভারতের শাসিত জম্মু ও কাশ্মীরের কারগিল জেলা, পূর্বদিকে ঘাঞ্চি জেলা, উত্তরপূর্বে জিনজিয়াং প্রদেশ, দক্ষিণে বারামুল্লা জেলা ও কারগিল জেলা, পশ্চিমে অ্যাস্তর জেলা ও উত্তরে গিলগিত জেলা।
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ১৪তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৮৯তম স্থান দখল করে আছে।
জেলার কিছু হ্রদ হল:
বিল প্লেল

উইলিয়াম রজার প্লেল (; জন্ম: ১ ডিসেম্বর, ১৯৩৮ - মৃত্যু: ৪ মার্চ, ২০১৯) মানাওয়াতুর পালমারস্টোন নর্থ এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬৩ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড এবং অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন বিল প্লেল।
বিল প্লেন ধ্রুপদী ঘরানার ব্যাটসম্যান হিসেবে পরিচিতি পেয়েছিলেন। খেলোয়াড়ী জীবনের শুরুতে অকল্যান্ডের পক্ষে খেললেও পরবর্তীতে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলেন। ১৯৫৬-৫৭ মৌসুমে ১৮ বছর বয়সে অকল্যান্ডের পক্ষে প্রথম-শ্রেণীর ক্রিকেটে অভিষেক ঘটেছিল বিল প্লেলের। দুই মৌসুমে ১৩ খেলায় অংশ নিয়ে তিনি মাত্র ৩৫৫ রান করতে পেরেছিলেন।
১৯৬১-৬২ মৌসুমে ৭২.৮৫ গড়ে ৫১০ রান তুলে শীর্ষস্থানীয় রান সংগ্রাহকে পরিণত হয়েছিলেন তিনি। তন্মধ্যে, ওতাগোর বিপক্ষে অপরাজিত ১১৬ রানের ইনিংস খেলেছিলেন তিনি।
সমগ্র খেলোয়াড়ী জীবনে নিউজিল্যান্ডের পক্ষে আটটিমাত্র টেস্টে অংশগ্রহণ করার সুযোগ লাভ করেছিলেন বিল প্লেলে। মূলতঃ ব্যাটিংয়ের দিকেই দৃষ্টি নিবদ্ধ রাখতেন। ৮টি টেস্ট থেকে ১৫১ রান করতে পেরেছিলেন তিনি।
১৯৫৮ সালে বিস্ময়করভাবে নিউজিল্যান্ড দলের সদস্যরূপে অন্তর্ভুক্ত হন। ১৯৫৮ সালে নিউজিল্যান্ড দলের সাথে ইংল্যান্ড গমন করেন। এ দলটি সর্বকালের দূর্বলতম দলের স্বীকৃতি পেয়েছিল। ১৯ বছর বয়সে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। তবে পাঁচ টেস্টে অংশ নিয়ে মাঝারিসারিতে ব্যাটিংয়ে নেমে মাত্র ৫৬ রান তুলতে পেরেছিলেন বিল প্লেল। লিডসের হেডিংলি স্টেডিয়ামে অনুষ্ঠিত সিরিজের তৃতীয় টেস্টের দ্বিতীয় ইনিংসে দলের পরাজয় এড়ানোর লক্ষ্যে দূর্দান্ত প্রচেষ্টা চালান ও ধৈর্য্যের চরম পরিচয় দিয়েছিলেন। বাঁধার প্রাচীর গড়ে তুলেছিলেন তিনি। ১৯৪ মিনিট ক্রিজে অবস্থান করে মাত্র ১৮ রান সংগ্রহ করেছিলেন তিনি। এ সময়ে তিনি মাত্র সাতবার স্ট্রোক মেরেছিলেন। অস্বাভাবিক গ্রীষ্মের ভেজা আবহাওয়ায় বেশ প্রতিকূলতার মুখোমুখি হয়েছিলেন তিনি। ২৩ খেলায় মাত্র ৪১৪ রান তুলতে পেরেছিলেন।
১৯৬২-৬৩ মৌসুমে একই দলের বিপক্ষে আরও একটি সিরিজের তিন টেস্টে অংশ নিয়েছিলেন। এ পর্যায়ে উদ্বোধনী ব্যাটসম্যান হিসেবে নিজেকে উপস্থাপন করেছিলেন তিনি। তবে, সিরিজে একবারই কেবলমাত্র ২৫ ঊর্ধ্ব রান সংগ্রহ করতে সক্ষমতা দেখিয়েছিলেন। সফরকারী ইংরেজ দলের বিপক্ষে ওয়েলিংটনে অনুষ্ঠিত দ্বিতীয় টেস্টে ৬৫ রান করেছিলেন। অংশগ্রহণকৃত আট টেস্টের মধ্যে এটিই একমাত্র অর্ধ-শতরানের ইনিংস খেলেছিলেন তিনি ও এটিই তার ব্যক্তিগত সর্বোচ্চ টেস্ট রান ছিল।
১৯৬৩-৬৪ মৌসুমের পর অস্ট্রেলিয়ার দিকে পাড়ি জমান বিল প্লেল। ১৯৬৫-৬৬ মৌসুম থেকে ১৯৬৭-৬৮ মৌসুমে পর্যন্ত ওয়েস্টার্ন অস্ট্রেলিয়ার সদস্যরূপে উদ্বোধনী ব্যাটসম্যান হিসেবে খেলেন। তন্মধ্যে, ১৯৬৫-৬৬ মৌসুমে ওয়েস্টার্ন অস্ট্রেলিয়ার সদস্যরূপে কুইন্সল্যান্ডের বিপক্ষে ব্যক্তিগত সর্বোচ্চ ১২২ রানের ইনিংস খেলেছিলেন তিনি। একই মৌসুমে ভিক্টোরিয়ার বিপক্ষে ১১৬ রান তুলেন। ঐ মৌসুমের শেফিল্ড শিল্ডে ৪১.৬৪ গড়ে ৫৮৩ রান সংগ্রহ করেন।
২৭ ফেব্রুয়ারি, ২০১৯ তারিখে ৮০ বছর বয়সে নিউ সাউথ ওয়েলসের সটেল এলাকায় বিল প্লেলের দেহাবসান ঘটে। তার কাকা সিজি ক্রফোর্ড ও ভাইপো ডিজে প্লেল প্রথম-শ্রেণীর ক্রিকেটে অংশগ্রহণ করেছেন।
লাইট স্ট্র এস

লাইট স্ট্র এস(বৈজ্ঞানিক নাম: "Pithauria stramineipennis (Wood-Mason & de Nicéville)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
লাইট স্ট্র এস এর প্রসারিত অবস্থায় ডানার আকার ৪৪-৫০ মিলিমিটার দৈর্ঘ্যের হয়।
ভারতে প্রাপ্ত লাইট স্ট্র এস এর উপপ্রজাতি হল-
ভারত (মধ্য ও পূর্ব হিমালয়, পশ্চিমবঙ্গ, সিকিম, অসম, উত্তর-পূর্ব ভারত) বাংলাদেশ, ভুটান এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির বিবরণ দিতে গিয়ে জেমস উড-ম্যাসন () ও লিওনেল ডি নাইসভিলে () লিখেছেন যে এই প্রজাতির ডানার উপরিতলে গোড়ার (base) দিকে বর্ণ যথেষ্ট হালকা ও উজ্জ্বল নয়; বরং প্রকৃতপক্ষে এদের বর্ণ পরিচ্ছন্ন উজ্জ্বল সাদাটে বাদামি বা খড়ের মতো ও কালো প্রান্তরেখা যুক্ত। এই বিশেষ বর্ণের সাহায্যেই এই প্রজাতিকে সহজেই ডার্ক স্ট্র এস () -এর থেকে পৃথক করা যায়। ডার্ক স্ট্র এস এর উপরিতল হলদেটে-জলপাইরঙা। উভয় প্রজাতির প্রচুর নমুনার জননেন্দ্রিয় পুঙ্খানুপুঙ্খ ভাবে পরীক্ষা করে এই দুই প্রজাতির পার্থক্য সুনিশ্চিত করা গেছে।
ডানার উপরিতল সবজে-হলুদ আঁশযুক্ত; আঁশগুলি পিছনের ডানায় ঘন ও লম্বা ।সামনের ডানায় ডিসকাল অংশে কোস্টার নিচ থেকে ডরসামের উপর পর্যন্ত কয়েকটি সাদা বা হলদেটে-সাদা ছোট ও মাঝারি অর্ধ-স্বচ্ছ ছোপ বর্তমান। পিছনের ডানার মধ্যভাগে বক্রাকারে কয়েকটি ডিসকাল ছোপ চোখে পড়ে। স্ত্রী প্রকারে সামনের ডানায় লম্বা ফ্যাকাশে সাদা দাগ (brand) দেখা যায় যা পুরুষ প্রকারে অনুপস্থিত।
ডানার নিম্নতল হালকা বাদামি। ডানার উপরিতলের ছোপগুলি স্বচ্ছতার কারণে নিম্নতলে অস্পষ্ট ও ফ্যাকাশেভাবে দৃশ্যমান। সামনের ডানায় ডরসামের মধ্যভাগ থেকে সেল পর্যন্ত ও ২ নং শিরা হালকা হলুদ। পুরুষ প্রকারে পিছনের ডানা সাদা আঁশে ঘনভাবে ছাওয়া। সিলিয়া পর্যায়ক্রমে ফ্যাকাশে বাদামি ও সাদা।
স্ত্রী প্রকার পুরুষ অপেক্ষা বড়; সামনের ডানার ছোপগুলি পুরুষ অপেক্ষা বৃহত্তর, অধিক ফ্যাকাশে ও অধিক কৌণিক ।স্ত্রী প্রকারের দর্শন লাভ অতি দুর্লভ।
শুঙ্গ কালো, সাদা ডোরাযুক্ত এবং শীর্ষভাগ তীক্ষ্ণ ও কমলা। মাথা,বক্ষদেশ (thorax) ও উদর উপরিতলে সাদাটে বাদামি ও নীলচে-সবুজ আঁশযুক্ত এবং নিম্নতলে খড়ের মতো বর্ণযুক্ত।
দুর্লভ দর্শন এই প্রজাতির উড়ান অন্যান্য স্কিপারদের ন্যায় দ্রুত। গাছের পাতা, পাথর ও মাটিতে বসে ডানাবন্ধ ও ডানা আধমেলা অবস্থায় এদের রোদ পোহাতে দেখা যায়। পুরুষ প্রকার মাটি ও পাথরের ভিজে ছোপে এবং পাখির বিষ্ঠাতে অবস্থান করে খ্যাদ্যরস আহরণ করে। এই প্রজাতি অন্যান্য প্রজাতিদের সাহচর্যে মাড-পাডলিং করে।পাহাড়ী জঙ্গলে পাদদেশ থেকে ৬৫০ মি, উচ্চতা পর্যন্ত ছোট নদী বা ঝর্ণার কিনারা এদের পছন্দের বাসস্থান। ফেব্রুয়ারি থেকে অক্টোবর পর্যন্ত এদের দর্শন মেলে।
ডাল চর

ডাল চর বাংলাদেশের ভোলার জেলার দক্ষিণে অবস্থিত একটি দ্বীপ। ভোলা জেলার চরফ্যাশন উপজেলার অন্তর্গত এই দ্বীপটিতে আনুমানিক ১৩,০০০ লোক বাস করে।
ডাল চর মেঘনা নদী দ্বারা বেষ্টিত। নদীর তীরের ভাঙনের কারণে প্রতিদিন দ্বীপটির পূর্ব অংশ হ্রাস পাচ্ছে। দ্বীপটি প্রাকৃতিক দুর্যোগের জন্য সবচেয়ে স্পর্শকাতর এলাকাগুলির মধ্যে একটি হিসাবে চিহ্নিত।
সম্প্রতি তোরুয়া সমুদ্র সৈকত পর্যটকদের জনপ্রিয়তা অর্জন করেছে যা এই দ্বীপের দক্ষিণ অংশে অবস্থিত। এটি চরফ্যাশন উপজেলা থেকে ৩৫ কিলোমিটার দূরে অবস্থিত।
বাংলাদেশের বিপণিবিতানের তালিকা

এটি বাংলাদেশের বিপণিবিতানের একটি তালিকা। দক্ষিণ এশিয়ার কিছু বৃহত্তম বিপণিবিতান বাংলাদেশে অবস্থিত।
যমুনা ফিউচার পার্ক দক্ষিণ এশিয়ার সর্ববৃহৎ বিপণিবিতান হিসাবে পরিচিত।
মৌচাক মার্কেট

মৌচাক মার্কেট ঢাকা শহরের প্রাচীনতম এবং বিখ্যাত শপিং মলগুলোর মধ্যে একটি। সম্ভবত এটি চল্লিশের দশকে স্থাপিত হয়েছিল।
মৌচাক মার্কেট আসলে ঢাকার মালিবাগে অবস্থিত। কিন্তু, জনসাধারণের এটি সিদ্ধেশ্বরী এবং মালিবাগের মাঝে অবস্থিত বলে মনে করা যেতে পারে। যাই হোক, ঢাকা শহরের সবচেয়ে ব্যস্ততম স্থানগুলির মধ্যে একটি হল মৌচাক মার্কেট।
মৌচাক মার্কেটের ভবনটি হল পাঁচতলা বিশিষ্ট। এক তলায় বিভিন্ন ফাস্ট ফুডের দোকান অবস্থিত। দ্বিতীয় তলায় অবস্থিত জুয়েলারির দোকান। তৃতীয় তলায় প্লাস্টিক ও অন্যান্য দ্রব্যাদি বিক্রি হয়। চতুর্থ তলায় শাড়ি, থ্রি পিসসহ অন্যান্য রকমের কাপড় বিক্রি হয়। পঞ্চম তলায় একটি মসজিদ এবং একটি চীনা রেস্টুরেন্ট অবস্থিত। প্রতিদিন আনুমানিক তিন থেকে চার হাজার লোকের আগমন ঘটে মৌচাক মার্কেটে। ঈদ উপলক্ষে জনগণের আগমন বেড়ে যায় এখানে।
মৌচাক শপিং মল বৃহস্পতিবারে পূর্ণদিবস ও শুক্রবারে অর্ধদিবস বন্ধ থাকে। এটি ঈদুল ফিতর ও ঈদুল আযহা উপলক্ষে চার দিন করে বন্ধ থাকে।
লিটল বাংলাদেশ

লিটল বাংলাদেশ মার্কিন যুক্তরাষ্ট্রের লস অ্যাঞ্জেলেস শহরের থার্ড স্ট্রিট ও আলেকজান্দ্রিয়া অ্যাভিনিউয়ের মাঝে অবস্থিত একটি এলাকা, যেটি ২০১০ সালে লস অ্যাঞ্জেলস শহর কর্তৃপক্ষ কর্তৃক 'লিটল বাংলাদেশ' নামে স্বীকৃতি লাভ করে। এটি শহরটিতে বসবাসকারী বাংলাদেশি বংশোদ্ভূত ব্যক্তিদের প্রাণকেন্দ্র। লিটল বাংলাদেশ এলাকায় বিভিন্ন রেস্টুরেন্ট, দোকান এবং আর্ট গ্যালারি অবস্থিত। আশেপাশের এলাকায় থাকা কলেজ ও 'ইসলামিক সেন্টার অফ সাউদার্ন ক্যালিফর্নিয়ার' মতো বড় মসজিদ থাকায় ষাটের দশক থেকেই এই এলাকায় অভিবাসী বাংলাদেশিরা বসবাস করতে শুরু করেন।
সিটি অব লস অ্যাঞ্জেলেসের ফাইল নম্বর ০৮-২৮৮৫ তারিখ আগস্ট ২০, ২০১০ আদেশ বলে লস অ্যাঞ্জেলেস শহরের থার্ড স্ট্রিটের নিউ হ্যাম্পশায়ার থেকে আলেকজান্দ্রিয়া পর্যন্ত এলাকাকে লিটল বাংলাদেশ’ হিসেবে ঘোষণা করা হয়। লিটল বাংলাদেশের আশপাশে রয়েছে বেশ কয়েকটি বাংলাদেশি ব্যবসাপ্রতিষ্ঠান। তন্মধ্যে উল্লেখযোগ্য হল: দেশি, আলাদিন, এশিয়ান মার্ট, স্বদেশ, বাংলাবাজার ইত্যাদি।
'লিটল বাংলাদেশ'কে লস অ্যাঞ্জেলসের বুকে এক টুকরো বাংলাদেশ বললে অত্যুক্তি করা হবে না। লিটল বাংলাদেশে ছয় হাজারেরও অধিক বাংলাদেশি বংশোদ্ভূত পরিবার বাস করে।
রণেশ মৈত্র

রণেশ মৈত্র (৪ অক্টোবর ১৯৩৩ - ২৬ সেপ্টেম্বর ২০২২) ছিলেন একজন বাংলাদেশি সাংবাদিক, কলামিস্ট, ভাষা আন্দোলন কর্মী ও রাজনীতিবিদ। তিনি "দৈনিক সত্যযুগ", দৈনিক সংবাদ, "দ্য ডেইলি মর্নিং নিউজ" এবং "দৈনিক অবজারভারে" সাংবাদিকতা করেন। তিনি "দ্য ডেইলি নিউ নেশনে"র মফস্বল সম্পাদক হিসেবে দায়িত্ব পালন করেন। সাংবাদিকতায় অবদানের জন্য তিনি ২০১৮ সালে বাংলাদেশ সরকার প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
মৈত্র ১৯৩৩ সালের ৪ঠা অক্টোবর রাজশাহী জেলায় তাঁর মাতামহের বাড়িতে জন্মগ্রহণ করেন। পিতা রমেশ মৈত্র ছিলেন প্রাথমিক বিদ্যালয়ের শিক্ষক। তিনি ১৯৫০ সালে জিসিআই স্কুল থেকে ম্যাট্রিকুলেশন পাস করেন। পরে এডওয়ার্ড কলেজ, পাবনা থেকে ১৯৫৫ সালে আইএ এবং ১৯৫৯ সালে স্নাতক ডিগ্রি অর্জন করেন।
মৈত্র ১৯৫১ সালে সিলেট থেকে প্রকাশিত "সাপ্তাহিক নওবেলাল" পত্রিকায় সাংবাদিকতার মধ্য দিয়ে তাঁর কর্মজীবন শুরু করেন। পরে তিনি কলকাতা থেকে প্রকাশিত "দৈনিক সত্যযুগে" তিন বছর সাংবাদিকতা করার পর ১৯৫৫ সালে "দৈনিক সংবাদে" যোগ দেন। তিনি ১৯৬১ সালে "দ্য ডেইলি মর্নিং নিউজ" এবং ১৯৬৭ থেকে ১৯৯২ সাল পর্যন্ত "দৈনিক অবজারভারে" পাবনা প্রতিনিধি হিসেবে দায়িত্ব পালন করেন। ১৯৯২ সালে দি নিউ নেশনের মফস্বল সম্পাদকের দায়িত্ব পালনের পর ১৯৯৩ থেকে ২০০০ সাল পর্যন্ত তিনি "দ্য ডেইলি স্টারের" পাবনা প্রতিনিধি হিসেবে দায়িত্ব পালন করেন। ২০০১ থেকে তিনি স্বেচ্ছায় অবসর নিয়ে একজন ফ্রি-ল্যান্স সাংবাদিক হিসেবে দেশের শীর্ষ পত্রপত্রিকায় কলাম লিখছেন।
তিনি ছাত্র ইউনিয়ন ও ন্যাশনাল আওয়ামী পার্টির অন্যতম প্রতিষ্ঠাতা। এছাড়া তিনি তাঁতি অধিকার প্রতিষ্ঠা, ঘুঘুদহ ও বিল কুড়ানিয়ার খেতমজুরদের আন্দোলনসহ মুক্তিযুদ্ধের অন্যতম সংগঠক ছিলেন তিনি।
মতলব উত্তর ইউনিয়ন

মতলব উত্তর বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।
মতলব উত্তর ইউনিয়ন ও মতলব দক্ষিণ ইউনিয়ন নিয়ে ১৯৯৭ সালে মতলব পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
মতলব দক্ষিণ ইউনিয়ন

মতলব দক্ষিণ বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।
মতলব উত্তর ইউনিয়ন ও মতলব দক্ষিণ ইউনিয়ন নিয়ে ১৯৯৭ সালে মতলব পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
মনে রেখো

মনে রেখো ২০১৮ সালে ঈদ-উদ-আযহায় মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন ওয়াজেদ আলী সুমন। এতে শ্রেষ্ঠাংশে অভিনয় করেছেন মাহিয়া মাহী, বনি সেনগুপ্ত ও জয়ী দেব রায়। যদিও এটি ২০১৭ সালে নির্মিত হয়েছিল। এর গীতিকার এস এ হক অলিক ও সুদীপ কুমার দীপ। এই ছবির নৃত্য পরিচালক আদিল শেখ ও নিবেদক ইষিতা।
কলেজভিত্তিক ত্রিকোণ প্রেমকাহিনি।
মূলত জয়ী ও বনির মধ্যে মাহিয়া কে নিয়ে দ্বন্দ্ব চলে। একদিন রেস্টুরেন্টে জয়ী ও তার গুন্ডারা মাহিয়া কে আক্রমণ করলে বনি গুন্ডাদের মেরে বাড়ি পাঠিয়ে দেয়। জয়ী পা দিয়ে লাথি মেরে বনিকে শায়েস্তা করতে গেলে তার হাত মুচড়ে
দেয় বনি। ইতিমধ্যেই জয়ী র বাবা ও বোন সেখানে উপস্থিত হয়। জয়ী র বোন দাদার অসম্মান সহ্য করতে না পেরে গুলি চালায় বনিকে উদ্দেশ্য করে। কিন্তু বনি জয়ী কে গুলির
সামনে ঠেলে দেয়। জয়ীর পিঠে গুলি লাগে ও মাটিতে লুটিয়ে পড়ে।
এই ছবিতে গান ৪ টি।সেগুলি হল -
শ্রী গৌড়ীয় বেদান্ত সমিতি

শ্রী গৌড়ীয় বেদান্ত সমিতি ভারতের কলকাতায় ১৯৪০ সালে প্রতিষ্ঠিত একটি হিন্দু গৌড়ীয় বৈষ্ণব আন্তর্জাতিক মিশনারি সংস্থা।এর একটি সহ সংগঠন হল শ্রী ভক্তিবেদান্ত গৌড়ীয় মঠ।
গৌড়ীয় মঠ প্রতিষ্ঠাতা ভক্তিসিদ্ধান্ত সরস্বতী ঠাকুরএর শিষ্য়‌ ভক্তি প্রজ্ঞান কেশব গোস্বামী(আচার্য প্রতিষ্ঠাতা), অভয়চরণারবিন্দ ভক্তিবেদান্ত স্বামী প্রভুপাদ (তিনি পরে ইসকন তৈরি করেন) ও নরোত্তমানন্দ দাস তার মৃত্যুর পর গৌড়ীয় মঠ থেকে ১৯৩৭ সালে বেরিয়ে আসেন।নবদ্বীপের শ্রী দেবানন্দ গৌড়ীয় মঠ হল একটি গুরুত্বপূর্ণ তীর্থযাত্রা কেন্দ্র (পশ্চিমবঙ্গ, ভারত)। বর্তমান সভাপতি ভক্তি বেদান্ত বামন মহারাজ এর নেতৃত্বে রয়েছেন । রাশিয়াতে এটি ১৯৯৯ থেকে ২০০৪ সাল পর্যন্ত উপস্থিত ছিল। তারপরে আন্তর্জাতিক বিশুদ্ধ যোগব্যায়াম সমিতি তার কার্যক্রম চালিয়ে যাচ্ছে।
বাংলাদেশি বংশোদ্ভূত নিউজিল্যান্ডীয় নাগরিক

১৯৪৭ সালে ভারতভাগের পর পূর্ববঙ্গ পাকিস্তানের অংশ হয়। পাকিস্তানি ঔপনিবেশিক শক্তির অব্যাহত শোষণ ও নিপীড়নের দরুন পূর্ববঙ্গ বাংলাদেশ নামে পাকিস্তান থেকে আলাদা হয়ে ১৯৭১ সালে মহান মুক্তিযুদ্ধের মাধ্যমে স্বাধীনতা লাভ করে।
গত শতাব্দীর সত্তরের দশক থেকে দেশটিতে বাংলাদেশীদের অভিবাসন শুরু হয়। দিন দিন দেশটিতে বাংলাদেশী বংশোদ্ভূত নাগরিকদের আগমন বৃদ্ধি পাচ্ছে। দেশটিতে বহু বাংলাদেশী বংশোদ্ভূত দক্ষ পেশাজীবী বাস করেন। অধিকাংশ বাংলাদেশী অকল্যান্ড শহরে বাস করলেও অন্যান্য শহরেও বাংলাদেশী বংশোদ্ভূত নিউজিল্যান্ডীয় নাগরিকদের দেখতে পাওয়া যায়।
২০১৩ সালের পরিসংখ্যান অনুযায়ী দেশটিতে ১,৬২৩ জন বাংলাদেশী বংশোদ্ভূত নিউজিল্যান্ডীয় নাগরিক বাস করেন।
বাংলাদেশি বংশোদ্ভূত অস্ট্রেলীয় নাগরিক

১৯৪৭ সালে ভারতভাগের পর পূর্ববঙ্গ পাকিস্তানের অংশ হয়। পাকিস্তানি ঔপনিবেশিক শক্তির অব্যাহত শোষণ ও নিপীড়নের দরুন পূর্ববঙ্গ বাংলাদেশ নামে পাকিস্তান থেকে আলাদা হয়ে ১৯৭১ সালে মহান মুক্তিযুদ্ধের মাধ্যমে স্বাধীনতা লাভ করে।
গত শতাব্দীর সত্তরের দশক থেকে দেশটিতে বাংলাদেশীদের অভিবাসন শুরু হয়। দিন দিন দেশটিতে বাংলাদেশী বংশোদ্ভূত নাগরিকদের আগমন বৃদ্ধি পাচ্ছে। দেশটিতে বহু বাংলাদেশী বংশোদ্ভূত দক্ষ পেশাজীবী বাস করেন।
২০১১ সালের পরিসংখ্যান অনুসারে দেশটিতে ৫২,৯২০ জন বাংলাদেশী বংশোদ্ভূত নাগরিক বাস করেন।
শ্রী গোপীনাথ গৌড়ীয় মঠ

শ্রী গোপীনাথ গৌড়ীয় মঠ ১৯৮৯ সালে পুরীতে (উড়িষ্যা, ভারত) ভক্তি প্রমোদ পুরী গোস্বামী প্রতিষ্ঠিত একটি আন্তর্জাতিক হিন্দু গৌড়ীয় বৈষ্ণব সংগঠন।
শ্রীল ভক্তি প্রমোদ পুরী গোস্বামী (১৮৯৮-১৯৯৯), পূর্বে গৌড়ীয় মঠ এ ছিলেন। খুব দেরি করে ছাত্র গ্রহণ করতে শুরু করেছিলেন ও একই সাথে তাঁর সংগঠন প্রতিষ্ঠা করেছিলেন। ১৯৯৯ সালে তাঁর মৃত্যুর পর, শ্রী গোপীনাথ গৌড়ীয় মঠ ভক্তি বিবুধ বোধায়ন গোস্বামী নেতৃত্ব দেন।
১৯৯৪ সাল থেকে এটি রাশিয়াতে রয়েছে। ১৯৯৮ সালে মস্কোতে শ্রী বিনোদ বাণীসেবা আশ্রম খোলা হয়েছিল।
সিন্ধুদেশ মুক্তিবাহিনী

সিন্ধুদেশ লিবারেশন আর্মি (এছাড়াও সিন্ধু লিবারেশন আর্মি বা এসএলএ প্রস্তাব নামেও পরিচিত) পাকিস্তানের সিন্ধু প্রদেশ ভিত্তিক একটি সংগঠন। এটি বেলুচিস্তান লিবারেশন আর্মি সঙ্গে তুলনীয়। এই সংগঠনের উদ্দেশ্য পাকিস্তান থেকে সিন্ধু প্রদেশকে পৃথক করে একটি স্বাধীন রাষ্ট্র সিন্ধু দেশ প্রতিষ্ঠা করা। ২০১০ সালে হায়দ্রাবাদের কাছে রেলপথে বোমা বিস্ফোরণের দায় স্বীকার করার মাধ্যমে সিন্ধুদেশ লিবারেশন আর্মি প্রকাশ্যে পরিচিত হয়ে ওঠে। এই গ্রুপটি বর্তমানে চীফ কমান্ডার দারিয়া খান দ্বারা পরিচালিত হয়। পাকিস্তানের গণমাধ্যমও সমালোচনা করেছে যে, জয় সিন্ধু মুত্তাহিদা মাহজের চেয়ারম্যান শফী মুহাম্মদ বুরফাত কাবুল থেকে সিন্ধুদেশ লিবারেশন আর্মি পরিচালনা করছেন।
পাকিস্তান গণমাধ্যমও সমালোচনা করেছে যে, জয় সিন্ধু মুত্তাহিদা মাহজের চেয়ারম্যান শফী মুহাম্মদ বুরফাত কাবুলে থেকে পাকিস্তানের বিভিন্ন ইলেকট্রনিক ও প্রিন্ট মিডিয়াতে বিভিন্ন সময়ে আইন প্রয়োগকারী সংস্থার কর্মকর্তা সমালোচনা করেছিলেন যে সিন্ধুদেশ লিবারেশন আর্মি একটি সন্ত্রাসী সংগঠন। সিন্ধুদেশ মুক্তিযুদ্ধের সমর্থনে বার বার ভারতকে অভিযুক্ত করেছে পাকিস্তান। কিন্তু এসএলএ কমান্ডার ডারয়া খান প্রচারপত্রে নিজেকে ভুমি পুত্র বলে উল্লেখ করেছেন।
গত দুই বছরে সিন্ধু অঞ্চলে কম তীব্রতার বোমা বিস্ফোরণ বৃদ্ধি পেয়েছে। মে ২০১২ সাল থেকে, সিন্ধু প্রদেশের বিভিন্ন জেলায় ন্যাশনাল ব্যাংক অফ পাকিস্তান (এনবিপি) এর শাখায় দলটি আবির্ভূত হয়েছে এবং আক্রমণ করেছে। সিন্ধুদেশ লিবারেশন আর্মি একই দিনে এবং একই সময়ে সিন্ধু প্রদেশে ধারাবাহিক বোমা বিস্ফোরণের জন্য কুখ্যাত।
ভক্তি প্রজ্ঞান কেশব গোস্বামী

<nowiki> </nowiki>ভক্তি প্রজ্ঞান কেশব গোস্বামী মহারাজ (৯ ফেব্রুয়ারি ১৮৯৮ - ৬ অক্টোবর ১৯৬৮) ভক্তিসিদ্ধান্ত সরস্বতী ঠাকুর প্রভুপাদের শিষ্য ও ১৯৪০ সালে কলকাতায় প্রতিষ্ঠিত ধর্মীয় প্রতিষ্ঠান শ্রী গৌড়ীয় বেদান্ত সমিতির প্রতিষ্ঠাতা ছিলেন। 
ভক্তি প্রজ্ঞান কেশব মহারাজ অভয় চরণারবিন্দ ভক্তিবেদান্ত স্বামী প্রভুপাদের বন্ধু ছিলেন ও মথুরার মন্দিরে ১৯৫৯ সালের ১৭ সেপ্টেম্বর সন্ন্যাস দেন ও তাকে ভক্তিবেদান্ত স্বামী নাম দেন।
এনকোডার

এনকোডার(ইংরেজি: Encoder) হচ্ছে একটি রূপান্তরকরণ লজিক সার্কিট যা মানুষের ভাষাকে কম্পিউটারের বোধগম্য অর্থাৎ যান্ত্রিক ভাষায় রূপান্তর করে। 
একটি এনকোডারে সর্বোচ্চ 2সংখ্যক ইনপুট এবং n সংখ্যক আউটপুট থাকে।
এনকোডারে অনেকগুলো ইনপুট থাকে যার মধ্যে একটি ইনপুট সচল থাকে অর্থাৎ যেকোনো মুহূর্তে একটিমাত্র ইনপুট 1 ও বাকি সব ইনপুট 0 থাকে।
এনকোডারের সার্কিটসমূহ সাধারণত বিভিন্ন বৈদ্যুতিক ইনপুট ডিভাইস যেমন— কী-বোর্ড, মাউস, মোবাইলফোন ইত্যাদিতে ব্যবহৃত হয়।
formula_1-টু-n এনকোডারে formula_1 সংখ্যক ইনপুট ও n সংখ্যক আউটপুট থাকে। formula_1-টু-n এনকোডারের উপর ভিত্তি করে নিম্নের এনকোডারসমূহ তৈরি করা হয়।
কে. এম. শিহাব উদ্দিন

কে. এম. শিহাব উদ্দিন (১১ এপ্রিল ১৯৩৭ – ১৫ এপ্রিল ২০১৫) ছিলেন একজন বাংলাদেশী কূটনীতিক এবং মুজিবনগর সরকার গঠনের আগে পাকিস্তানি পররাষ্ট্র মন্ত্রাণালয়ে কাজ করতেন।
শিহাব উদ্দিন ১৯৩৭ সালের ১১ এপ্রিল তৎকালীন ব্রিটিশ ভারতের চট্টগ্রামের চন্দনাইশে জন্মগ্রহণ করেন।
১৯৬৬ সালে পাকিস্তান সিভিল সার্ভিসে যোগ দেন। ১৯৭১ সালে তিনি নতুন সেক্রেটারি হিসাবে নয়া দিল্লির পাকিস্তান হাইকমিশনে পদোন্নতি পান। বাংলাদেশ মুক্তিযুদ্ধের শুরুতে তিনি ৬ এপ্রিল ১৯৭১ সালে পাকিস্তান ফরেন সার্ভিস থেকে পদত্যাগ করেন এবং তার সহকর্মী আমজাদুল হকের সাথে বাংলাদেশের প্রতি আনুগত্যের অঙ্গীকার করেন। বাংলাদেশের স্বাধীনতার পর তিনি আমেরিকা, ফ্রান্স, স্পেন, পোল্যান্ড, কলোমবিয়া, মেক্সিকো, গুয়াতেমালা এবং কুয়েতে দেশের রাষ্ট্রদূত হিসেবে কাজ করেছিলেন। ২০০১ সালে তিনি কূটনৈতিক পরিষেবা থেকে অবসর গ্রহণ করেন।
২০০৬ সালে, ইউপিএল. শাহাবুদ্দীনের আত্মজীবনী, হ্যাট অ্যান্ড ব্যাক ব্যাক: এ কূটনীতির গল্প প্রকাশ করে।
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
এ. কে. এম. আহসান আলী

অধ্যাপক ডা. এ. কে. এম. আহসান আলী ( আহসান আলী নামে পরিচিত; ১ মে ১৯৩৭ – ১০ সেপ্টেম্বর ২০১৯) একজন বাংলাদেশী চিকিৎসক ছিলেন। তিনি সাধারণ স্বাস্থ্য পরিষেবা এবং টিপিকালসির চিকিৎসার জন্য শর্ট কোর্স (ডিওটিএস) এবং কুষ্ঠরোগের জন্য এমডিটি সম্পর্কিত সাধারণ স্বাস্থ্যসেবা এবং কুষ্ঠ রোগ নিরাময়ের জন্য উল্লেখযোগ্য। ২০১৮ সালে তিনি বাংলাদেশ সরকারের স্বাধীনতা দিবস পুরস্কার পান।
রূপসী ব্রিন্ডবাব উচ্চ বিদ্যালয়, ঢাকা কলেজ, ঢাকা মেডিক্যাল কলেজ, আয়ারল্যান্ডের রয়েল কলেজ অফ ফিজিশিয়ানস
ব্রাহ্মণবাড়িয়ার জেলার রূপসদি গ্রামে জন্মগ্রহণ করেন। তিনি ১৯৫২ সালে রূপসী ব্রিন্ডবাব উচ্চ বিদ্যালয় এন্ড আই.এসসি থেকে ম্যাট্রিকুলেশন পাস করেন। ঢাকা কলেজ থেকে ১৯৫৪ সালে তিনি ঢাকা মেডিকেল কলেজ থেকে এমবিবিএস ১৯৬২ সালে প্রাপ্ত হন। ১৯৬৫ সালে তিনি ইউকে থেকে ডিটিসিডি এবং ১৯৬৬ সালে সাধারণ ঔষধে উচ্চতর প্রশিক্ষণ লাভ করেন। ১৯৭৬ সালে তিনি টিবি ম্যানেজমেন্টে বিশেষ প্রশিক্ষণ এবং জাপান থেকে ১৯৮০ সালে টিবিতে উচ্চ প্রশিক্ষণ সম্পন্ন করেন। তিনি ১৯৮৪ সালে এফসিসিপি ডিগ্রি এবং মার্কিন যুক্তরাষ্ট্র থেকে ২০০২ সালে এফডব্লিউএআইএম ফেলোশিপ পান। ২০০৭ সালে তিনি রয়েল কলেজ অব ফিজিশিয়ানস আয়ারল্যান্ডের থেকে আরএসপিআই অর্জন করেন এবং ২০১০ সালে যুক্তরাষ্ট্রে ঔষধের ওপর ডক্টরেট করেন।
আলী ১৯৬৬-১৯৮০ সালে টিবি ও চেস্ট ডিজিজের সহযোগী অধ্যাপক হিসেবে ঢাকা মেডিকেল কলেজে কাজ করেন। ১৯৮০ সালে তিনি চেস্ট অ্যান্ড হসপিটাল (এনআইডিসি) জাতীয় রোগ ইনস্টিটিউটের সাথে যুক্ত হন। তিনি বেশ কয়েকবার ইনস্টিটিউটের পরিচালক হিসেবে কাজ করেন। তিনি নেপালের সার্ক টিবি কেন্দ্রের গভর্নিংবডির সদস্য হিসেবে নিযুক্ত প্রথম বাংলাদেশী এবং পরে ইনস্টিটিউটের চেয়ারম্যান হন।
চিকিত্সাক্ষেত্রে অসাধারণ অবদানের জন্য ২০১৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
এ. কে. এম. আহসান আলী ২০১৯ সালের ১০ সেপ্টেম্বর ৮২ বছর বয়সে মৃত্যুবরণ করেন।
শ্রীল ভক্তি প্রমোদ পুরী গোস্বামী

ভক্তি প্রমোদ পুরী গোস্বামী (প্রমোদ ভূষণ চক্রবর্তী) গৌড়ীয় বৈষ্ণববাদের বিশিষ্ট গুরুদের মধ্যে একজন।গৌড়ীয় বৈষ্ণবসংগঠন "শ্রী গোপীনাথ গৌড়ীয় মঠ"এর প্রতিষ্ঠাতা ও নেতা (আচার্য)। অভয়চরণারবিন্দ ভক্তিবেদান্ত স্বামী প্রভুপাদ এর বড় আধ্যাত্মিক ভাই,যিনি (ইসকন) প্রতিষ্ঠা করেন ।
প্রমোদ ভূষণ ১৮৯৮ সালের অক্টোবরে যশোরের (এখন বাংলাদেশ) গ্রাম গঙ্গানন্দপুরএ জন্ম নেন। তিনি বারুইপুরের ছোট শহরে হাই স্কুল থেকে স্নাতক করেন, যা ঐ বছরগুলিতে বিরল ঘটনা ছিল। স্কুল শেষে তিনি বঙ্গশিবি কলেজে রসায়ন অধ্যয়ন করতে কলকাতায় যান। সেখানে ১৯১৭ সালে তিনি তার গুরু ভক্তিসিদ্ধান্ত সরস্বতী -যিনি গৌড়ীয় বৈষ্ণব মতের প্রচারক তার দেখা পান। ১৯২৩ সালে জন্মা‌ষ্টমী উৎসব দিবসে, তিনি তার কাছ থেকে দীক্ষা এবং আধ্যাত্মিক নাম - প্রণবানন্দ ব্রহ্মচারী পেয়েছিলেন। শীঘ্রই তিনি সাধারণভাবে সংক্ষেপে নির্ভুলতার সঙ্গে শুরু করেন অসংখ্য বক্তৃতা ।খুব শীঘ্রই তিনিগৌড়ীয় মঠএর বক্তৃ্তা‌ ,ভক্তিসিদ্ধান্ত এবং প্রকাশনা সম্পাদক নিযুক্ত হন ।তিনি ক্রমাগত প্রচার ট্যুর তার গুরু সঙ্গে সহকর্মী এবং তাকে ব্যক্তিগত সচিব হিসাবে পরিসেবা দেয়া শুরু করেন। ১৯৩৭ সালে ভক্তিসিদ্ধা‌ন্তের মৃত্যুর পর তিনি গৌড়ীয় বৈষ্ণবদের সাথে সমগ্র ভারতে ভ্রমণ করেন ও গৌড়ীয় মঠের সম্পাদক-প্রধানের দায়িত্ব পালন করেন।
১৯৪২ সালে, প্রণবানন্দ ব্রহ্মচারী সন্ন্যাস গ্রহণ করেছিলেন ও নতুন নাম ভক্তি প্রমোদ পুরী স্বামী পেয়েছিলেন। চাঁপাহাটি শহরে (নবদ্বীপ) শ্রী গৌর গদাধরের মন্দিরে সন্ন্যাস নেন ।
ভক্তি প্রমোদ পুরী স্বামী সব আচার-অনুষ্ঠান এবং গৌড়ীয় বৈষ্ণব ঐতিহ্য জানতেন । সেইজন্য বিখ্যাত মন্দির যোগপীঠ, যা গৌড়ীয় বৈষ্ণবধর্মের প্রতিষ্ঠাতা চৈতন্য মহাপ্রভুরর জন্মস্থান ছিল।সেখানে আমন্ত্রণ জানানো হয়েছিল । সেখানে তিনি সাত বছরেরও বেশি সময় ধরে সেবা করেছিলেন ও তার সহ-ধর্মীয়দের মধ্যে একজন অতীন্দ্রিয়বাদ হিসেবে মুর্তি থেকে দেবদেবীদের আহ্বান করার যোগ্য হিসাবে পরিচিত হয়েছিলেন। তার দীর্ঘজীবী জীবনে, ভক্তি প্রমোদ পুরী স্বামী বার বার মুর্তি সবরকম হিন্দু মন্দিরগুলিতে প্রতিষ্ঠা করেছেন। তার জীবনের বড় একটা সময়, তিনি উপোষ এবং প্রার্থনা করায় লাগিয়েছেন।
১৯৯০-এর দশকে তার ছাত্র গ্রহণ করা খুব দেরি হয়ে গেল। সারা বিশ্ব থেকে ছাত্র তার শহর পুরী, উড়িষ্যাতে এসেছিল। তারপর তিনি তার ধর্মীয় প্রতিষ্ঠান শ্রী গোপীনাথ গৌড়ীয় মঠ প্রতিষ্ঠা করেন। ১৯৯৯ সালে তার মৃত্যুর পর, শ্রী গোপীনাথ গৌড়ীয় মঠ ভক্তি বিবুধ বোধায়ন গোস্বামীর নেতৃত্বে ছিল।
সদর দপ্তর

সদর দপ্তর এমন একটি অবস্থানকে নির্দেশ করে যেখানে কোনও সংস্থার গুরুত্বপূর্ণ ক্রিয়াকলাপগুলির সমন্বয় সাধন করা হয়। মার্কিন যুক্তরাষ্ট্রে, কর্পোরেট সদর দপ্তর কেন্দ্রের শীর্ষস্থানীয় সংস্থা বা কর্পোরেশনের সম্পূর্ণ দায়িত্বের জন্য সমস্ত ব্যবসায়িক ক্রিয়াকলাপ গ্রহণ করে। যুক্তরাজ্যে, প্রধান কার্যালয়টি সাধারণত বড় কর্পোরেশনের প্রধান কার্যালয়ের জন্য শব্দটি ব্যবহার করা হয়।
একটি সদর দপ্তর হল কর্পোরেশনের শীর্ষস্থানীয় সংস্থা যা কর্পোরেশনের মোট সাফল্যের পূর্ণ দায়িত্ব নেয় এবং কর্পোরেট প্রশাসনের নিশ্চয়তা দেওয়া হয়। সদর দপ্তর একটি কর্পোরেট কাঠামো এবং কৌশলগত পরিকল্পনা, কর্পোরেট যোগাযোগ, কর, আইনি, বিপণন, অর্থ, মানব সম্পদ, তথ্য প্রযুক্তি এবং ক্রয়ের মূল উপাদান বিষয়ে নানা কার্যক্রম গ্রহণ করে থাকে। এই দফতরের প্রধান নির্বাহী কর্মকর্তা তার সহায়তা কর্মীদের এবং অন্যান্য শাখা দফতরগুলোর প্রধানদের সিইও বা কর্পোরেট সিইও হয়ে থাকেন। সদর দফতর হতে সমস্ত নীতিগুলি দৃঢ় ও প্রতিষ্ঠিত হয়ে সমস্ত কর্পোরেট ফাংশন সহ "কর্পোরেট নীতিনির্ধারণ" ফাংশন পরিচালিত হয়।
যে কোন সংস্থা বা কর্পোরেশনের প্রধান কেন্দ্র বিন্দু হয় তাহার সদর দফতর, যা সংস্থার বা কর্পোরেশনের সমস্ত উন্নতি অবনতি, কিংবা নীতি নির্ধারণী কার্যকলাপের জন্য দায়ী হয়ে থাকে। সদর দফতর থেকেই কোম্পানী বা সংস্থার অবকাঠামো,আইন কানুন প্রনীত হয়ে থাকে। সদর দফতর থেকেই কোম্পানী সংস্থা বা বিভিন্ন শাখা-প্রশাখার জন্য জনবল নিয়োগ করে থাকেন।
পিপলস রেডিও

পিপলস রেডিও ৯১.৬ এফএম ঢাকাভিত্তিক একটি বেসরকারি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১১ সালের ১১ ডিসেম্বর যাত্রা শুরু করে। এর মূল স্টেশনটি ঢাকার সাধারণ বিমা টাওয়ার, দিলকুশাতে অবস্থিত। তবে ঢাকা ছাড়াও ঢাকার আশেপাশের ১৫টি জেলায় এটি সম্প্রচার করে থাকে।
প্যান প্যাসিফিক সোনারগাঁও

প্যান প্যাসিফিক সোনারগাঁও ঢাকার একটি ঐতিহাসিক পাঁচ তারকা হোটেল। দেশের অন্যতম প্রাচীন এই হোটেলের মালিক বাংলাদেশ সরকার এবং হোটেলটি পরিচালনা করে বহুজাতিক প্রতিষ্ঠান প্যান প্যাসিফিক হোটেলস অ্যান্ড রিসোর্টস। রাজধানীর কারওয়ান বাজার এলাকায় ৮ একর জমির ওপর হোটেল প্যান প্যাসিফিক সোনারগাঁও অবস্থিত।
হোটেল প্যান প্যাসিফিক সোনারগাঁও প্রতিষ্ঠিত হয় ১৯৮১ সালে। এটি বাংলাদেশ সরকারের মালিকানাধীন হোটেলস ইন্টারন্যাশনাল লিমিটেডের একটি অঙ্গপ্রতিষ্ঠান। ঢাকায় একটি পাঁচ তারকা হোটেল নির্মাণের উদ্দেশ্যে বাংলাদেশ সরকার ১৯৭৭ সালের ২৫ জুন হোটেলস ইন্টারন্যাশনাল লিমিটেড প্রতিষ্ঠা করে। এই প্রকল্পে অর্থায়ন করে ওভারসিজ ইকোনমিক কো-অপারেশন ফান্ড (বর্তমানে জাপান ব্যাংক ফর ইন্টারন্যাশনাল কো-অপারেশন) এবং বাংলাদেশ সরকার। পাঁচ তারকা হোটেল পরিচালনায় প্রয়োজনীয় লোকবলের অভাবে প্যান প্যাসিফিক হোটেলস অ্যান্ড রিসোর্টসকে হোটেল পরিচালনার জন্য নিযুক্ত করা হয়।
২০০৭ সালে ওরিয়ন গ্রুপের সহযোগী সংগঠন অ্যাকম ইঞ্জিনিয়ারিং লিমিটেড প্যান প্যাসিফিক সোনারগাঁও হোটেলের সংস্কার শুরু করে। কিন্তু ২০০৭-০৮ সালের রাজনৈতিক সংকট ও দুর্নীতির অভিযোগে সংস্কার কাজ বন্ধ হয়ে যায়। ২০১৭ সালের মাঝপর্যায়ে এসে হোটেলের সংস্কারকাজ সম্পন্ন হয়।
এশিয়ান রেডিও

এশিয়ান রেডিও ছিল ঢাকা ভিত্তিক একটি এফএম রেডিও স্টেশন যেটি ২৪ ঘণ্টার অনুষ্ঠানমালা প্রচার করে থাকত। এটি এশিয়ান গ্রুপের আওতাধীন। এফএম রেডিওটি ২০১৩ সালের ১৮ জানুয়ারি যাত্রা শুরু করে। এশিয়ান রেডিও বর্তমানে বন্ধ হয়ে গেছে।